Vognmandsmarken 47, 1. tv, 2100 København Ø – Se vigtig info\nVognmandsmarken 47, 1. tv\nVognmandsmarken 47, 1. tv, 2100 København Ø\nLejligheden på Vognmandsmarken 47, 1. tv i København Ø er opført i 1981 og indeholder 3 værelser, et køkken og et badeværelse fordelt på 86 m2. Lejligheden er en almennyttig bolig i Boligforeningen AAB.\nLuftfoto af Vognmandsmarken 47, 1. tv, 2100 København Ø fra foråret 2019. Matriklen er markeret med den grønne polygon og adressens koordinater (55.7141°N, 12.5642°E) er den lille grønne cirkel.\nSundhed — Vognmandsmarken 47, 1. tv, 2100 København Ø\nVognmandsmarken 47, 1. tv, 2100 København Ø er en lejlighed og dermed langt mindre udsat for radonforurening end enfamiliehuse i samme område. Radonrisikoen er derfor Meget lav.\nVognmandsmarken 47, 1. tv, 2100 København Ø ligger i den gamle København kommune, der er klassificeret som Radonklasse 2. Det betyder at 1-3% af husstandene i området vurderes at have et radonniveau på 200 Bq/m3 eller mere (WHO anbefaler at koncentrationen ikke overstiger den øvre grænseværdi på 100 Bq/m3). Som udgangspunkt er risiko for Radon i boligen derfor middelhøj.\nDet geologiske underlag på Vognmandsmarken 47, 1. tv, 2100 København Ø er Moræneler (Se Geologi og Geoteknik), der frigiver Radon og dermed øger risiko for Radon i boligen.\nEjendommen Vognmandsmarken 47, 1. tv, 2100 København Ø er opført i 1981 (Se Boligoplysninger) og sandsynligvis ikke radonsikret mod undergrunden (først med bygningsreglementet i 1998 blev der stillet krav om, at nybyggeri skal radonsikres).\nVognmandsmarken 47, 1. tv, 2100 København Ø er en lejlighed. Lejligheder i etageejendomme har et gennemsnitligt radonniveau på ca. 25 procent af niveauet i enfamiliehuse i området.\nDer er lav risiko for Radon på Vognmandsmarken 47, 1. tv, 2100 København Ø.\nLejligheden på Vognmandsmarken 47, 1. tv har risiko for Asbest i følgende byggematerialer (sandsynlighed angivet i efterfølgende parentes): Tagmateriale (64.8%)\nIfølge Machine Learning- algoritmen har lejligheden på Vognmandsmarken 47, 1. tv ingen risiko for PCB.\nLejligheden på Vognmandsmarken 47, 1. tv har risiko for tungmetaller i følgende byggematerialer (sandsynlighed angivet i efterfølgende parentes): Maling (83.4%), Gulve (72.1%), Fuge (57.9%).\nDer er ingen registreret jordforurening på ejendommen Vognmandsmarken 47, 1. tv, 2100 København Ø.\nKortet ovenfor viser jordforurening i området omkring matriklen 4705-Udenbys Klædebo Kvarter, København, der hører til Vognmandsmarken 47, 1. tv, 2100 København Ø. De røde omrader er egentlige jordforureninger (V2) og blå områder er mulige forureninger, der ikke endnu er undersøgt (V1). - Åbn stort kort\nDownload en officiel jordforureningsattest for Vognmandsmarken 47, 1. tv, 2100 København Ø. Tryk på knappen og en PDF-fil vil blive dannet via Danmarks Miljøportal.\nJordforureningsdata indsamles, opdateres og adminstreres af regionerne. Hvis du vil vide mere om jordforurening omkring Vognmandsmarken 47, 1. tv, 2100 København Ø bør du kontakte den ansvarlige myndighed hos Region Hovedstaden\nDer er middelhøj luftforurening på Vognmandsmarken 47, 1. tv, 2100 København Ø.\nDer er ikke registreret trafikstøj på adressen Vognmandsmarken 47, 1. tv, 2100 København Ø\nKortet viser trafikstøj i området omkring Vognmandsmarken 47, 1. tv, 2100 København Ø. - Åbn stort kort\nNedenstående tabel viser trafikstøj i 1.5 meters højde på Vognmandsmarken 47, 1. tv, 2100 København Ø om dagen:\nDrikkevand på adressen Vognmandsmarken 47, 1. tv, 2100 København Ø har hårdhed: 18 - 24. Det betyder at vandet er klassificeret som hårdt. Hårdhedsgraden er baseret på et gennemsnit for kommunen. Vi anbefaler derfor, at du undersøger hårdhedsgraden hos dit lokale vandværk.\nRisiko for oversvømmelse — Vognmandsmarken 47, 1. tv, 2100 København Ø\nDer kan være risiko for oversvømmelse ved kraftig regn og/eller regulære skybrud på adressen Vognmandsmarken 47, 1. tv, 2100 København Ø.\nVognmandsmarken 47, 1. tv, 2100 København Ø ligger ikke i en lavning og som udgangspunkt er risikoen for at regnvand samler sig på adressen under skybrud derfor lav.\nRisiko for oversvømmelse ved ekstrem regn afhænger i høj grad af terrænet. Kortet ovenfor viser lavninger (markeret med blå) omkring Vognmandsmarken 47, 1. tv, 2100 København Ø. De blå områder viser den potentielle maksimale udbredelse af skybrudsrelateret oversvømmelse hvis alle lavninger bliver helt fyldt med vand. - Åbn stort kort\nDen gennemsnitlige befæstelsesgrad i området omkring Vognmandsmarken 47, 1. tv, 2100 København Ø er 50 procent. Det betyder, at ca. 50 procent af overfladen er bebygget eller belagt med asfalt, fliser, brosten mv., der hindrer regn- og overfladevand at sive ned i jorden.\nI perioder med kraftig nedbør vil det øverste jordlag have en lav hydraulisk ledningsevne på 50 - 100 mm/dag i området omkring Vognmandsmarken 47, 1. tv, 2100 København Ø. Selv i ubebyggede områder vil regnvand derfor blive på overfladen og kun meget langsomt trænge ned i jorden.\nVognmandsmarken 47, 1. tv, 2100 København Ø ligger i et område hvor grundvand kan udgøre et problem*.\nVognmandsmarken 47, 1. tv, 2100 København Ø er ikke i umiddelbar risiko for oversvømmelse ifm forhøjet vandstand i nærmeste vandløb.\nKortet ovenfor viser hvilke områder, der kan blive berørt i tilfælde af en vandstand på 100 cm over det normale niveau i nærmeste vandløb. Push-pin markøren angiver adressen Vognmandsmarken 47, 1. tv, 2100 København Ø. Data er stillet til rådighed af Klimatilpasning.dk. Se nærmere på det interaktive Vandløbsflodskort - Åbn vandløbskort\nVognmandsmarken 47, 1. tv, 2100 København Ø ligger i en højde på 9.4 meter over havets overflade.\nKortet ovenfor viser hvilke områder, der kan blive berørt i tilfælde af en vandstand på 700 cm over det nuværende gennemsnitlige havniveau. Push-pin markøren angiver adressen Vognmandsmarken 47, 1. tv, 2100 København Ø. Data er stillet til rådighed af Klimatilpasning.dk. På det interaktive stormflodskort kan du vurdere andre områder og vandstandsstigninger - Åbn stormflodskort\nBoligfakta og Økonomi — Vognmandsmarken 47, 1. tv, 2100 København Ø\nNedenfor har vi samlet flere BBR informationer om Vognmandsmarken 47, 1. tv, 2100 København Ø.\n✓Generelle BBR informationer om Vognmandsmarken 47, 1. tv, 2100 København Ø\n✓BBR materialer og installationer for Vognmandsmarken 47, 1. tv, 2100 København Ø\n✓BBR arealer for Vognmandsmarken 47, 1. tv, 2100 København Ø\nHent den officielle BBR meddelelse for Vognmandsmarken 47, 1. tv, 2100 København Ø. Tryk på knappen for at hente PDF-filen via boligejer.dk.\nLejligheden på Vognmandsmarken 47, 1. tv har energimærke D.\nSammenligning af energimærket D for lejligheden på Vognmandsmarken 47, 1. tv (byggeår: 1981) med bygninger fra samme byggeperiode (●).\nOffentlige tilskud: Håndværkerfradraget giver mulighed for at fratrække energirenoveringsudgifter op til 12.500 kr. pr. voksen i husstanden (dog ikke materialer). På Vognmandsmarken 47, 1. tv er der desuden mulighed for energisparetilskud via HOFOR Fjernvarme P/S, der forsyner bygningen med fjernvarme. Læs om ansøgningsprocedure og tilskud hos Dansk Fjernvarmes Handelsselskab.\nLånemuligheder: Hvis du skal låne penge til energirenoveringer, så er pengeinstitutter stort set altid positivt indstillede fordi det simpelthen er gode investeringer, der giver vedvarende besparelser på varmeregningen. Vognmandsmarken 47, 1. tv er endda i den specielle situation at 15 renoveringer er markeret som rentable.\nDen primære opvarmningskilde på Vognmandsmarken 47, 1. tv, 2100 København Ø er fjernvarme. Der er ikke registreret supplerende varmeinstallationer.\nLejligheden på Vognmandsmarken 47, 1. tv, 2100 København Ø er med det nuværende energimærke D relaltiv dyr at opvarme (se energimærkedata).\nVognmandsmarken 47, 1. tv, 2100 København Ø modtager fjernvarme fra HOFOR Fjernvarme P/S\nLokalområdet — Vognmandsmarken 47, 1. tv, 2100 København Ø\nBeboerne i området omkring Vognmandsmarken 47, 1. tv, 2100 København Ø er mestendels conzoom®-typen City-singler\nVognmandsmarken 47, 1. tv hører til afstemningsområdet 1. Nordvest hvor der er 9.618 stemmeberettigede borgere.\nBaseret på Rigspolitiets statistiske opgørelser vurderes indbrudsrisiko på Vognmandsmarken 47, 1. tv, 2100 København Ø at være mellem.\nI perioden fra første kvartal 2016 og frem til og med andet kvartal 2018 er der anmeldt 120 indbrud i et område på en kvadratkilometer omkring Vognmandsmarken 47, 1. tv. Indenfor 1km2-kvadratcellen er der 2812 adresser. Omregnet betyder det at der i perioden årligt har været hvad der svarer til 17.07 indbrud per 1000 adresser. Det giver en estimeret indbrudsrisiko på 1.71 pct.\nVognmandsmarken 47, 1. tv hører under skoledistriktet ØSTERBRO (Kildevældsskolen). I skoledistriktet er der én folkeskole, nemlig Kildevældsskolen.\nDer er gode bredbåndsmuligheder på Vognmandsmarken 47, 1. tv, 2100 København Ø.\nSe fibernet dækningsgrad omkring Vognmandsmarken 47, 1. tv\nDer er god 4G mobildækning på Vognmandsmarken 47, 1. tv med vejledende downloadhastighed op til 100 - 200 Mbit/s. I Danmark findes der tre store mobilnetværk, der håndterer mobiltelefoni og mobilt bredbånd. På Vognmandsmarken 47, 1. tv er dækningen for de tre netværk:\nSe 4G-dækningskort på Vognmandsmarken 47, 1. tv\nInternet og Mobildækning Vognmandsmarken 47, 1. tv, København Ø\nAnbefalet bredbånd på Vognmandsmarken 47, 1. tv\nBaseret på pris, hastighed, popularitet og kundetilfredshed anbefaler vi Stofa 600/600 Mbit/s (Fiber) » på Vognmandsmarken 47, 1. tv.\nFind andre tilbud og meget mere information om internet, og mobildækning på Vognmandsmarken 47, 1. tv, 2100 København Ø her.\nAnbefalet Mobilt Bredbånd på Vognmandsmarken 47, 1. tv\nBaseret på pris, hastighed, popularitet og kundetilfredshed anbefaler vi CBB (Mobilt bredbånd) 75 GB + Trådløs » på Vognmandsmarken 47, 1. tv.\nJordarten under Vognmandsmarken 47, 1. tv, 2100 København Ø er Moræneler.\nBestil en detaljeret undergrundsrapport for Vognmandsmarken 47, 1. tv, 2100 København Ø. Rapporten er udarbejdet af den rådgivende ingeniørvirksomhed Geo, der er Danmarks førende eksperter inden for jord og vand. Normalpris: 799,-\nGeologiske boringer i nærheden af Vognmandsmarken 47, 1. tv\nTabellen nedenfor lister de 10 nærmeste boringer sorteret efter afstand fra Vognmandsmarken 47, 1. tv.\nHvor langt er der fra Vognmandsmarken 47, 1. tv


Skat.dk: K.4.1 Nulstilling\nNulstilling gennemføres ved, at told- og skatteforvaltningen tilsidesætter den bogførte A-skat og AM-bidrag mv. med den virkning, at indkomstmodtageren ikke godskrives beløbene på sin årsopgørelse.\nNulstilling hindrer således, at en skatteyder gennem indeholdelsesreglerne opnår en fyldestgørelse, som ikke kan opnås i selskabet/boet.\nSKATs praksis vedrørende nulstilling er dannet på grundlag af en Højesteretsdom refereret i UfR 1981, 473. En nyere afgørelse fra Østre Landsret er gengivet i SKM2007.346.ØLR.\nVestre Landsret har ved dom gengivet i SKM2011.261.VLR afgjort, at der kunne ske nulstilling af udbytteskatten for en revisor, der drev sin revisionsvirksomhed i et anpartsselskab. Revisoren var klar over, at udbytteskatten, der formelt var blevet indeholdt efter KSL § 65, stk. 1, ikke ville blive afregnet, idet revisionsvirksomheden blev videreført i et nyt selskab, mens det udbetalende selskab et par år senere gik konkurs som følge af gælden og den manglende aktivitet. Landsretten bemærkede med henvisning til UfR 1981, 473 HD, at der ikke var anført grunde til, at landsretten skulle foretage en anden vurdering i forhold til indeholdt, ikke afregnet udbytteskat, end hvis der var tale om indeholdt, ikke afregnet A-skat. Dermed ændrede Vestre Landsret den afgørelse, som Landsskatteretten kom frem til i SKM2009.575.LSR. Landsretten statuerede endvidere identitet mellem revisoren og hans hustru, således at der i forhold til hustruen blev nulstillet A-skat og AM-bidrag, selv om det ikke blev lagt til grund, at hustruen vidste eller burde have vidst, at der ikke ville kunne ske afregning af indeholdt A-skat og AM-bidrag vedrørende hendes løn. Vestre Landsrets dom er anket til Højesteret.\nDen indeholdelsespligtige skal have restancer af A-skat og/eller AM-bidrag mv. vedrørende den/de periode(r), hvor der er sket bogføring af disse beløb og ved udbetaling af løn til de under pkt. 4. nævnte personer. Perioderne behøver ikke at være sammenhængende.\nNulstilling kan kun ske for den person, der har en væsentlig økonomisk interesse i virksomheden, og som disponerer enerådende i virksomhedens anliggender. Dette gælder tilsvarende, hvor disse forudsætninger samtidig opfyldes af flere personer, ligesom bogført A-skat og AM-bidrag mv. for de nævnte personers ægtefæller, registrerede partnere og samlevere (se VLD af 6. jan. 1998 10. afd. B-1350) kan nulstilles. Det er ikke afgørende, om de pågældende helt eller delvist ejer virksomhedens kapital.\nNulstilling forudsætter, at de pågældende i kraft af deres tilknytning til virksomheden vidste eller burde vide, at der ikke var økonomisk realitet bag de formelle indeholdelser, således at de bogførte A-skatter og AM-bidrag mv. ikke ville kunne afregnes. Se dog SKM2011.261.VLR ovenfor om identitet mellem ægtefæller.\nSKAT foretager endvidere nulstilling i tilfælde, hvor det findes rimeligt, at den ovenfor nævnte personkreds og ikke staten er nærmest til at bære selskabets erhvervsmæssige risiko for tab.\nNulstilling kan efter en samlet bedømmelse af sagen undlades, hvis lønnen til direktøren mv. har været ubetydelig i forhold til virksomhedens samlede omsætning.\nOpkrævningNulstilling skal reguleres over årsopgørelsen og opkræves som restskat/særskilt restbidrag.\nOpgørelsen af den skattepligtige indkomstIndkomstmodtageren har ikke fradragsret for det nulstillede beløb ved opgørelsen af sin skattepligtige indkomst, men beløbet kan anmeldes som fordring i et eventuelt bo, jf. TfS 1996, 165 (LSR).\nSe om nulstilling tillige Inddrivelsesvejledningens afsnit M.2.1.


PS5 tilbud → Den bedste Playstation 5 pris (Sammenlign priser)\nPS5 tilbud - Bedste Playstation 5 pris\nPlayStation 5 har været længe undervejs. Mange PS-fans har ventet på den opgraderede konsol i flere år. Nu har Sony endelig sendt på markedet, men i en stærkt begrænset mængde. Herunder får du en oversigt over PS5 tilbud. Vi giver dig et overblik over Playstation 5 priser i vores prissammenligning herunder.\nEn PS5 starter på lidt over 3.000 kr for den billigste udgave. Du skal dog være end almindelig heldig, hvis du skal få fat i en ny PS5 til den pris.\nKonsollerne forsvinder nærmest før de kommer til salg, og i øjeblikket sælges de af private for priser der er mange gange højere.\nDet kan anbefales at du holder øje med denne side, hvis du ønsker at anskaffe dig en PlayStation 5 til en god pris på tilbud.\nØnsker du at købe en billig PS5, er det sandsynligvis bedst at vente til stormen har lagt sig.\nEr det af høj prioritet for dig, at konsollen købes til nedsat pris, er der næppe andet at gøre, end at give det tid.\nByder på opgraderinger på stort set alle punkter\nHvorimod PS4 Pro blot var en mindre opgradering af den forhenværende PS4-model, er PS5 en helt ny model.\nDen er blevet opgraderet på stort set alle punkter, hvorfor der er betydelige forskelle mellem PlayStation 5 og PlayStation 4.\nDerfor bliver det selvfølgelig også værd at opgradere, til trods for, at du allerede har en PS4.\nForbedret hastighed med Solid State Disk\nI den nye PlayStation udskiftes den mekaniske og langsomme HDD med en SSD.\nDet medfører en betydelig forskel i konsollens hastighed. Mest mærkbart vil det være i forbindelse med indlæsning af spil, da spil, der tidligere krævede 15 sekunders indlæsning, kan indlæses på omtrent ét sekund.\nEndvidere vil det også resultere i en forbedret spiloplevelse, da den vil fremstå mere flydende. Ventetiden mellem baner og niveauer bliver naturligvis også nedbragt.\nFørste spillekonsol med Ray Tracing\nI et interview med Wired, afslørede Mark Cherny, der er ledende konstruktør bag den nye Sony PlayStation 5, at konsollen ville have understøttelse for Ray Tracing (strålesporing).\nDet er en teknologi, der gør billeder og lyd endnu mere realistiske.\nNormalt anvendes denne teknologi til digitale effekter i film.\nØget realisme med ny DualSchock-controller\nÉt af de aspekter, der gør ventetiden værd, er den nye DualShock-controller.\nIfølge Jim Ryan, der er præsident hos Sony Interactive Entertainment, udstyres den med haptisk feedback, hvilket vil medvirke til en realistisk og detaljeret spiloplevelse.\nDen rullende oplevelse, der er kendt fra PS4, vil derfor være mere nuanceret.\nDen nye PS5 controller er i stand til at differentiere vibrationer.\nDet er ensbetydende med, at vibrationen vil opleves anderledes, når du kører ind i et træ med 200 km/t i Rally Dirt, end når du tackles i FIFA. Hvis du begiver dig gennem dybt mudder i Red Dead Redemption, vil det ligeledes føles anderledes.\nEndvidere er der tilføjet adaptive trigger til L2- og R2-knapperne. Det er en fantastisk tilføjelse, da udviklerne derved kan skræddersy modstanden i knapperne.\nDerfor får du en mere realistisk oplevelse, uanset om du træder speederen i bund i F1 2019, eller du spænder buen i The Hunter.\nSpil kan installeres delvist\nSony har desuden intentioner om at ændre på normen for, hvordan spil hentes og installeret.\nMed en PS5 er du ikke nødt til at hente hele spillet, før det kan spilles. Eksempelvis kan du nøjes med at downloade enten Multiplayer- eller Singleplayer-delen først, såfremt det ønskes.\nDet er en fremragende løsning, da mange større spil optager +50 GB (nogle endda +100 GB) på harddisken.\nVed at kunne downloade spil delvist, sparer du derfor plads på din harddisk. Samtidig sparer du også tid, da det er mange GB, du slipper for at downloade, før du kan spille.\nCredits: Youtube video af Playstation\nKan jeg spille PS4-spil på en PS5?\nDu behøver ikke at smide dine PS4-spil ud, blot fordi du investerer i en Sony PlayStation 5.\nDen nye konsol kan – uden problemer – afvikle ethvert PlayStation-spil. Det har været én af de store bekymringer hos mange, forud for, at PS5 udkommer.\nSkulle du have erstattet alle dine spil, ville det nemlig være blevet dyrt.\nPS5 Specs – Hvad har den under sin skal?\nVi ved endnu ikke ret meget om hardwaren i den nye konsol. Der er blevet offentliggjort enkelte detaljer, der inkluderer følgende:\nSpecialdesignet 8-core AMD-chipsæt, der er baseret på 3. generation Ryzen-arkitektur og med Navi GPU\nBagudkompatibel med alle PS4-spil og PSVR-hardware\nDerfor er det tydeligt, at der er sket markante opgraderinger på hardwarefronten. Det bevidner om, at både spillere og udviklere kan se frem til en helt ny konsol.\nMed denne PlayStation kommer vi sandsynligvis til at træde ind i en helt ny æra inden for konsolspil.\nDu kan læse meget mere om den nye PS5 på Global Techradar - Her kan du læse om nyheder, specs og meget mere.


Så slem var stormen Egon – Ekstra Bladet\nSøndag d. 11. jan. 2015 - kl. 09:56 0\nSå slem var stormen Egon\nStormen Egon har lagt sig, men der er stadig varsel for vestkysten og den nordlige del af Sjælland\nStormen Egon har lagt sig, men der er stadig varsel for vestkysten og den nordlige del af Sjælland. Her ses oversvømmelser i Hornbæk Havn.\nAf: Steffan K Frandsen , Jacob Høngaard Jensen\nStormen Egon er som sådan ovre nu, men der er stadig varsel for Vestkysten, den nordlige del af Sjælland og Bornholm, som lyder på vindstød af stormstyrke. Det oplyser vagthavende meteorolog hos DMI.\n- Der vil være varsel hele dagen igennem. I aften skulle den gerne aftage, siger Anja Budholdt.\nHun fortæller, at middelvinden har ligget mellem 25 og 28 meter per sekund, med de højeste målinger oppe ved Hirtshals. Der var den højeste måling af vinden på 73 knob, klokken 22.00.\nSamfund Rekordhøj vandstand efter Egon: DMI: Ret ekstremt\n- Det er næsten uden for min skala. Så det er nok omkring 38 meter per sekund. Omkring 21-tiden i går blev der målt et vindstød på 71 knob i Thorsminde. Det er orkan-vindstød. 36 meter per sekund. For at være orkan skal vindstyrken være mellem 63 og 64 knob, og der er flere steder blevet målt orkan-vindstød, siger hun.\nDer var rigtig kraftig vind i går aftes i Nordjylland langs Skagerak-kysten. Her har de haft vindstød over 70 knob.\n- Vinden aftager i aften, og tiltager en lille smule i nat igen. Men det er stadig bare en frisk vind til kuling. Nu går vi ellers en uge i møde med den ene front-passage efter den anden, siger Anja Budholdt.\nSamfund Sandsække skiller beboelse fra meter høje bølger\nPrognosen antyder, at det godt kan blive lidt mere blæsende end frisk vind til kuling i torsdags-døgnet i den kommende uge.\n- Der bliver nok også en god hård kuling fra sydlige retninger, som det ser ud nu. Temperaturerne vil ligge på fem-otte grader, og frem til næste weekend vil det blive lidt køligere, og mere roligt vejr, siger Anja Budholdt.\nStormen Egon satte sit tydelige præg på landet. Optagelserne her er fra uddannelsescenteret Navitas ved Aarhus Havn, hvor taget styrtede sammen.\nFlere steder omkring Storebælt måtte politiet spærre af (video: Per Rasmussen)\nAndre steder ved Storebælt var der helt øde (video: Per Rasmussen)\nHerunder kan du se, hvad forskellige vindstyrker gør ved mennesket (video: Julie Sørensen og Søren Kjær)\nHerunder kan du se, hvad der sker, når det blæser 28 meter i sekundet (video: Julie Sørensen og Søren Kjær)


Soundwalk/Festivalanlæg Meetup 2018 :) - Off Topic - Festivalanlæg dk\nSoundwalk/Festivalanlæg Meetup 2018 :)\nApril 13, 2018 in Off Topic\nJubiiiiii, så er der snart festival igen! Igen i år har jeg arrangeret Soundwalk/Festivalanlæg Meetup.\nBegivenheden er HER: https://www.facebook.com/events/186464478650981/\nVi ses på RF18!\nAlex, BrændtForstærker and Skoven\nHåber jeg kan deltage denne gang i år! Jeg var så stiv sidste år, at jeg sov dagen væk\n7 hours ago, CasperHansen said:\nSå skulle du jo bare have haft en ramme pilsenader mere og så var du klar til Soundwalk med mig xD\nJeg er tilbage på banen og mega klar i år!\nVi er også at finde på pladsen igen i år, så hvis folk har lyst til at høre (og se) 2x omnitop12 med kompressionshorn, 2x cubo 15 og en cubokick, så skal I være velkomne Det hele bliver EQ med UMIK1 og miniDSP\nSom prikket over i'et har vi også noget addressable RGB LED lys med, som bliver styret via arduino\nOooog en vindmølle\nDe er da snot dyre, hvordan har i fået fat på sådan en?\n2 hours ago, MagnusUdby said:\nEn af mine venner er konstruktionsingeniør, så vi gav ham frie tøljer. Det resulterede i, at han ville designe en vindmølle fra bunden, haha.. Hele lortet er mere eller mindre færdigdesignet og klar til at blive 3D printet, så prototypen står forhåbentligt snart klar til en lille test\nHerligt når en ingeniør må udfolde sig lidt Hvor meget kan generatoren så lade med teoretisk?\nJeg har kigget på at få en vindmølle selv, for synes sgu altid det blæser, men ikke altid solen skinner\n1 hour ago, MagnusUdby said:\nHerligt når en ingeniør må udfolde sig lidt Hvor meget kan generatoren så lade med teoretisk?\nOmkring 250 eller 200 watt ved middelvind, hvis jeg husker rigtigt. Vi har ingen målinger, så jeg skal nok vende tilbage med en opdatering og langt flere detaljer, når det hele står klart.\nDet blæser nemlig altid på Roskilde, haha!\nOg det gør det bare. Altid sidst på ugen, efter en masse solrige dage, så alt tis-støvet kan flyve ind i munden på en!\nOn 20/5/2018 at 08:16, William said:\nEller med mig, kræft jeg fløj til sidst\nVar hos Victor for nogle weekender siden, så sad vi og så nogle af alle de klip der er.\nVi snakkede længe om hvor jeg blev af I mellem DC og bæstet\nOn 23/5/2018 at 22:32, Tobi-Wan Canopy said:\nTager du din lækre boominator med?\nOn 24/5/2018 at 17:32, Alex said:\nVindmølle er skide effektiv og smart, men jeg tænker altid på risikoen af Fede Dorit vælter den og blænder en eller anden.\nEller en eller anden dum stodder sidder noget op i den, så den splintre og gør alle blinde i 100 meters omkreds.\nhvorfor har vi ikke et mandligt udgave af Fede Dorit? Hvad kan vi bruge det?\n48 minutes ago, Ganon said:\nVindmølle er skide effektiv og smart, men jeg tænker altid på risikoen af Fede Dorit vælter den og blænder en eller anden.\nEller en eller anden dum stodder sidder noget op i den, så den splintre og gør alle blinde i 100 meters omkreds.\nYeah, vi har også tænkt meget over sikkerhed. Nu får du den næsten til at lyde som en granat, men vores er lavet af plastik og vi gør så meget ud af sikkerhed vi kan. Vi har f.eks. en nødbremse til den, og vi sikrer den godt fast til jorden, så der skulle ikke være de store problemer, med mindre folk VIL have at den skal falde ned.\nDet regner jeg ikke med, at folk vil. Især ikke i E, og ellers er vi 42 til at holde øje med, at folk ikke fucker rundt\nDen er dog ikke færdig endnu, og er den på nogen måde usikker, når vi tester den, så kommer den ikke med.\nJeg siger bare.\nFede Dorit kommer snigende, uden i ved af det.\nBang! Så har hun svinget fede krops rundt i stangen til den som det var en polestang og så bryder helved først løs\nNej, jeg syntes sgu det fedt kan huske DTU havde en med I 2009 tror jeg det var.\nJeg må komme ned forbi og se den, kunne være nice\n32 minutes ago, Ganon said:\nBang! Så har hun svinget fede krops rundt i stangen til den som det var en polestang og så bryder helved først løs \nVi sørger for ikke at slibe vores pæl, så bliver hun i det mindste fyldt med splinter, haha\nJeg må komme ned forbi og se den, kunne være nice\nDet skal du være velkommen til, vi giver gerne en øl eller stærkere sager\nSkal jeg nu snakke om hvor farlig pælen er?\nHaha. Det lyder godt\nDu også velkommen til Tropicana og få en bajer\nAlex and tc87\nEr du med i Tropicana i år? Var du ikke med @vesthardt og de andre sidste år?\nKuvomba tager et velfortjente hvil i år, så må jeg lege med nogle andre\nBliver skønt ikke at være den eneste med lidt knowledge i campen i år!!\nGanon and Victor\n9 minutes ago, tc87 said:\nHvis jeg ikke bliver ligeså fuld som jeg var under Soundwalk og camp of the year, så er der masse af knowledge\ntc87, Victor and Alex\n11 minutes ago, Ganon said:\nLå du på et tidspunkt ved siden af Baguette? Eller var det en anden? Campagne?\nJo jo, Campagne I 2016\nDet er min mest oprindelig camp kan man vel kalde det, hvertfald mit udstyr og venner jeg kender fra den virkelige verden og ikke her på fa\nOn 28/5/2018 at 19:39, Ganon said:\nDet hedder "en stive-ivan" i vores camp og jeg ville ELSKE hvis folk benyttede det på hele roskilde xD\nOn 8/6/2018 at 13:47, William said:\nDet er taget til sig, fra nu af er der Fede Dorit og Stive-Ivan!\nSoundwalk/Festivalanlæg Meetup 2017\nFestivalanlæg Meet-up 2016!\nBoominator meetup, when?


Her er det forbudt at arbejde om fredagen - men lønnen er den samme | fyens.dk\nHer er det forbudt at arbejde om fredagen - men lønnen er den samme\nBo Kønskov er 36 år, partner i Abtion og far til en fem-årig søn, som han glæder sig til at kunne tilbringe merre tid sammen med på sine fri-fredage. - Og så glæder jeg mig til at få overskud til at læse nogle flere bøger. Foto: Nils Svalebøg\nFire dages-ugen har holdt sit indtog hos programmørerne og designerne i it-virksomheden Abtion i Odense. Lønnen er den samme, og det er længden på arbejdsdagene også. Til gengæld er jagten på spildtiden gået ind - og den er effektiv.\nTorsdag eftermiddag lukker medarbejderne i it-virksomheden Abtion computerne, griber overtøjet og ønsker hinanden god weekend. En lang en af slagsen.\nDe skal ikke møde fredag. Ja, faktisk er det decideret forbudt at troppe op på kontoret på havnen i Odense om fredagen.\nDa holder alle mand fri efter en firedages arbejdsuge med arbejdsdage, der har været lige så lange - eller korte om man vil - som de var, da flokken af programmører, udviklere og designere arbejdede alle hverdage i ugen.\n- Vi har brug for at hvile vores hjerner om fredagen, så da må man ikke møde på arbejde, siger Bo Kønskov, én af de tre partnerne i Abtion, som har kontorer i Odense og København.\nVi har altid lagt meget vægt på og hele tiden arbejdet med vores arbejdsmiljø, fordi vi ved, hvor vigtigt, det er for medarbejderne og for virksomheden. Vores udviklere og designere får jobtilbud fra højre og venstre hele tiden, og vi oplever mere og mere, at folk kommer til en lønforhandling og beder om mere tid snarere end flere penge.\nBo Kønskov, partner i it-virksomheden Abtion\nJobtilbud fra højre og venstre\nI løbet af det seneste år er virksomheden vokset fra 22 til 43 medarbejdere, som primært er it-specialister. Dem er der mildest talt rift om på det danske arbejdsmarked, og det er en af årsagerne til, at Abtion 1. september iværksatte projekt fri-om-fredagen. Foreløbigt er det en fire måneders forsøgsperiode, men formålet er at gøre ordningen permanent, så alle altid kan gå på lang weekend - vel at mærke uden at blive ramt på lønchecken eller arbejde længere de øvrige fire dage.\n- Vi har altid lagt meget vægt på og hele tiden arbejdet med vores arbejdsmiljø, fordi vi ved, hvor vigtigt, det er for medarbejderne og for virksomheden. Vores udviklere og designere får jobtilbud fra højre og venstre hele tiden, og vi oplever mere og mere, at folk kommer til en lønforhandling og beder om mere tid snarere end flere penge. Mange vil hellere gå fire timer ned om ugen end have mere i lønningsposen, og i vores industri er tid og arbejdsmiljø bare et meget vigtigt konkurrenceparameter. Vi er gode til at holde på vores folk, og vi er også nødt til at være på tæerne, siger Bo Kønskov.\nHan er 36 år og har en fem-årig søn, som han gerne vil være mere sammen med, og på den led ligner han mange af sine kolleger: De er midt i 30'erne og har børn og familie og fritidsinteresser, der trækker, og en af teserne i at give folk fri en ekstra dag om ugen er, at de når at få koblet så godt af, at det er med til at forøge produktiviteten i den korte arbejdsuge. Og det er nødvendigt. For der skal løses mindst lige så mange opgaver som hidtil - det er et parameter, der løbende bliver holdt øje med, og foreløbigt tyder alt på, at Abtion-teamet kan være lige så effektivt på fire dage som førhen på fem.\nDet skyldes langt fra kun, at folk har haft en ekstra fridag. Det skyldes også, at arbejdsgangene i virksomheden er sat i system på en helt anden måde end før 1. september.\nDet er de blandt andet med en teknik, der kaldes pomodoro-teknikken. Den har holdt sit indtog med faste arbejdsmoduler, faste pauser, og færre møder, der er meget kortere og mere fokuserede end hidtil.\n- Førhen havde vi hyperfleksible mødetider, men i dag siger vi, at man kan møde mellem klokken 7.30 og 9 - det må man passe ind, som man kan. Når man er mødt, arbejder man i syv timer og 24 minutter, og man kan ikke som førhen f.eks lige smutte klokken 13 og arbejde de sidste timer om aftenen. De nye mødetider betyder, at der er et overlap mellem alle på kontoret på mindst 5,5 timer, og det er vigtigt, fordi vi arbejder i teams. En vigtig del i at øge produktiviteten er samarbejde, men det er da ikke alle, der med det samme har syntes, at det var rart at give afkald på den fleksibilitet. Der er nogle skeptikere, og dem lytter vi naturligvis til, siger Bo Kønskov.\nPomodoro-teknikken er blandt andet med til at eliminere overspringshandlinger og spildtid, fordi arbejdsdagen er lagt i faste, fokuserede moduler a 25 minutters varighed.\n- Vi har købt små lamper, som er sat på computerne, og når lampen lyser rødt, ved man, at man ikke skal gå hen til kollegaen og sige "har du lige tid". Vi ved, at hvis du bliver forstyrret på den måde, tager det 17 minutter, før du er tilbage i det samme koncentrerede fokus som før, du blev forstyrret. Så bare det, at vi ikke forstyrrer hinanden, giver en masse effektiv tid, lyder det fra it-chefen, der føler sig overbevist om, at firedagesugen er kommet for at blive, og som selv glæder sig til næste frifredag.\n- Jeg har booket tid til hos mekanikeren, så vi kan få sat vinterdæk på, og jeg har fået tid hos tandlægen, og så kan jeg hente min søn tidligt i institution. Det bliver en god dag, fastslår Bo Kønskov.\nEn enkelt medarbejder hos Abtion arbejder fortsat fem dage om ugen og har en fredagsvagt, så alle kunder kan komme igennem - også om fredagen.\nHvordan ville du skrue din arbejdsuge sammen, hvis du selv kunne bestemme? Oplever du meget spildtid i din arbejdsdag, og hvad gør I for at komme den til livs?\nVirksomheden har 43 medarbejdere og kontorer i Odense og København.\nDe ansatte tæller programmører, udviklere og designere.\nBones: et interaktivt menukort, er pt i gang med at lave et system, så køkkenerne kan holde øje med, om salatbarerne er fyldte og friske.\nMærsk Oil (i dag Total): en app, så virksomhedens 200 topledere i 43 lande kan kommunikere internt.\nNår den røde lampe på computeren lyser, betyder det, at kollegaen - her Aris Kuckovic, arbejder koncentreret og derfor skal lades i fred. Alle medarbejdere arbejder i en cyklus med 25 minutters koncentret arbejde og dernæst fem minutters pause. Efter fire af den slags moduler, holder man cirka en halv times pause. Foto: Nils Svalebøg\nSamarbejde er et mantra i arbejdsdagen hos Abtion, her er designerne Jacob Nielsen (tv) og Rune Hoffmann trukket for sig selv for ikke at forstyrre kollegerne i det tilstødende lokale. Foto: Nils Svalebøg\nIt-specialister er et eftertragtet folkefærd på det danske arbejdsmarked, og mange af dem vil hellere gå ned i tid end have flere penge i lønningsposen. Foto: Nils Svalebøg\nIt-firma afskaffede hjemmearbejde og indførte firedages uge ...\nDer er lyd og lys forude


BOGANMELDELSE: Nattens børn af Dan Simmons | Bogrummet\naf Bjarne Jensen d. 18. juli 2016\nChildren of the Night - Oversat af Charlotte Grubb\n“Nattens børn” er Dan Simmons 10. bog. Jeg har tidligere læst hans science fiction saga ‘Hyperion’, der er en fantastisk opvisning i fantasi. ‘Sommernattens rædsel’ var ligeledes en oplevelse, og viste forfatterens evne til at skrive en fortræffelig gyserroman, så forventningerne var store til ‘Nattens børn’, der betegnes som en moderne Dracula roman.\nVi er tilbage i Rumænien lige efter Ceausescus henrettelse i 1989. En delegation bestående af bl.a. en præst, en forretningsmand, en læge og flere andre, rejser rundt i landet og besøger de forfærdelige børnehjem, hvor forholdene er rædselsfulde. Det viser sig, at et af medlemmerne i delegationen er selveste Dracula, der har gemt sig i USA i mange år. Han er vendt tilbage for at dø i sit hjemland og for at finde en søn, der kan overtage hans plads. Lægen Kate Neumann får efter stort besvær lov til at adoptere en dreng med en sjælden blodsygdom. Hun får ham med til USA, men der går ikke lang tid, før mystiske personer prøver at kidnappe barnet. Personer der i øvrigt ikke ser ud til at lide skade, selvom de bliver dødeligt såret…\nIdeen om at Dracula stadig lever er ganske sjov, og det er da også sekvenserne med ham, der fungerer bedst i bogen. Han ligger stille på sit ‘dødsleje’ og tænker tilbage på sin storhedstid, hvilket er det mest spændene og gruopvækkende i bogen. Desværre får vi alt for lidt af den historie. Bogen handler mest om Kate, der prøver at finde sin søn igen i Rumænien. Hun får hjælp af flere personer, og man bliver hele tiden i tvivl om, hvem man kan stole på, alle ser ud til kunne være forrædere. Desværre bliver turen rundt i Rumænien mere en guidet tur end egentlig spændende. Simmons har lavet en grundig research inden han er gået i gang med bogen, desværre fylder køreture, stednavne og beskrivelser af områder meget og fjerner tempoet og spændingen i bogen. Kate og hendes forskellige medhjælpere kommer meget rundt og kommer hele tiden for sent. På samme måde gik jeg noget død i de videnskabelig redegørelser for barnets blodsygdom. Hovedpersonen Kate er hæmatolog, og Simmons har givetvis også her researchet grundigt, det bliver bare alt for kedeligt at læse om.\nLæs hellere ‘Sommernattens rædsel’. Den er spændende og uhyggelig fra ende til anden!!


Lotus på hormonkur i ny hidsig version | bil.guide.dk\nLotus på hormonkur i ny hidsig version\nDen ser ond ud, den nye Donkervoort D8 GTO-RS. Sportsvognen klarer mindst 0-100 km/t. på 2,8 sek. Fotos: Donkervoort\nMed sine kun 695 kg og en motor på 340-380 hk, kan Donkervoort D8 GTO-RS hurtigt lægge fra land.\nDen nye model har fået bredere sporvidde og bedre grip end forgængeren.\nMens en Lotus er spartansk, er der masser af læder og tæpper i en Donkervoort, som byder på luksus midt i hardcore-prøvelserne.\nAf Jens Overgaard. Offentliggjort 21-05-2016\nDonkervoort DB GTO-RS er en Lotus-klon, som er blevet mere ond med årene, og den er i dag en af de hurtigste biler, du kan få til gadebrug.\nDet kunne være en futuristisk sammensmeltning af racerbilen Il Tempo Gigante fra Bjergkøbing Grand Prix og en kampklædt version af en Lotus Seven. Men den er helt sin egen, den nye Donkervoort D8 GTO-RS, som den lille hollandske bilfabrik slår på tromme for, før den nyeste version af mærkets sportsvogn slippes løs på markedet til sommer.\nDer er dog alligevel noget om snakken. Donorbilen var nemlig en letbenet Lotus Seven, da Joop Donkervoort i 1978 byggede sin første S7 sportsvogn, der var bestykket med en 1,6 liters Ford Crossflow-motor med beskedne 90 hk. Siden er der kommet andre kalorier ombord i modellerne, hvor fabrikken skiftede Fords maskiner ud med Audi-motorer. I den seneste version er det en femcylindret 2,5 liters TFSI-motor på 340-380 hk, der driver værket i den kun 695 kg tunge bil, der er fremstillet i komposit letvægtsmaterialer. Ny dansk sportsvogn på vej\nDet betyder, at en almindelig GTO kan flytte sig fra 0-100 km/t. på 2,8 sek. og 0-200 km/t. på 8,6 sek. Hvilket kort og godt gør den til en af de hurtigste biler i verden, som du må købe på nummerplader. Samtidig er mærket gennem årerne rykket op i entusiast-klassen. Det begrænsede antal på 40 af den nye model, som kommer på gaden, sælges til omkring 1,1 mio. kr. stykket uden afgifter. Så gang med to-tre for at finde prisen på danske plader.\nDe 21 er allerede solgt ifølge fabrikken, som dog også har noget at have det i. En D8 GTO satte således i 2014 banerekord på den tyske Bilster Berg-bane. Regn dog også med en grænseoverskridende rustik oplevelse i bilen, som er vokset og i dag er større end ophavet og flere andre konkurrenter som Caterham. Forvent også en særegen blanding af tungt betjent letvægtssportsvogn uden fornødenheder som air condition og klaustrofobisk udsyn kombineret med en luksuskabine med masser af læder og tykke tæpper, så det godt kan forsvares at køre en længere weekendtur til den trackday-bane, man helt sikkert skal besøge.\nDet nyeste knopskud har bl.a. fået ny undervogn med bredere sporvidde, bedre grip og forstærkede bremser, mens oplevelsen er blevet forfinet med mere ædelt interiør. Fabrikken har ikke oplyst spurtværdierne for den nye version, men mon ikke de matcher forgængeren?\nHelt bar version\nDe, som vil have mere køreteknisk balance i tingene, kan gå et skridt videre og bestille en Bare Naked Carbon Edition. Det er helt i Lotus-grundlægger Colin Chapmanns ånd om at ”less is more”. Her er der strippet yderligere kg af vægten med endnu flere håndlavede carbondele, det gælder sågar huse til tændingsnøgle og lygtehuse. Donkervoort er i sandhed en bil for ekstremister. Ny Porsche blæser på det hele\nDonkervoort - Hollandsk bilhistorie\nDet er ikke kun fornuftige DAF og sportsvognsfabrikken Spyker, som har kunnet udviklet og bygge biler i Holland.\nJoop Donkervoort lancerede i 1978 sin S7, der byggede på en Lotus Seven og havde en 1,6 liters Ford-motor på 90 hk.\nGennem årene voksede biler og ydelser, og siden 2003 har modellerne været udstyret med Audi-motorer.\nSeneste model er D8 GTO fra 2013, som nu er kommet i en opgraderet RS-version. Den har en 2,5 liters femcylindret Audi-motor, som er boostet til 340-380 hk.\nNyhed: Lotus 7 gennem årene\n20-09-2010: Det siges, at den er nogenlunde lige så komfortabel som et badekar uden vand. Læs artikel\nNyhed: Lotus 7 gennem årene. Det siges, at den er nogenlunde lige så komfortabel som et badekar uden vand.\nRustik englænder. Lotus Elise har efter 14 år fået et facelift og ny grundmotor. Den vævre og rustikke englænder byder stadig på charmerende, rå og upoleret køreglæde.\nLænge ventet nyhed. Sportsvogn: Lotus er normalt en vogn, der kun tages ud af garagen, når solen skinner, og weekenden er begyndt. Men den nye Evora er lavet, så den også er til at holde ud i det daglige.\nTest af Lotus Evora. Blærerøven og racerkøreren har kigget nærmere på den nyeste Lotus Evora. Topfarten er 261 km/t. Se med her.


⇒ Køb Hårspænder i Haslev – Stort udvalg\nEr du på udkig efter hårspænder i Haslev? Vi anbefaler følgende webshops…\nTemmelig mange online forretninger tilbyder til alt held et stort udvalg af leveringsmidler. En der er meget anvendt er efterhånden at få sendt til en pakkeshop, fordi du dermed nemt kan hente dine nye varer på et valgfrit tidspunkt. Fragttypen er jo ultra simpel, og endda endda den prisbilligste leveringsmulighed.\nDu kan derudover vælge at bestille levering hjem til dig selv eller til dit arbejde. Den viser sig jævnligt lidt mindre prisbillig, men desuden i høj grad simpel. Den mest betalelige leveringsudgave af hårspænder i Haslev er dog at hente varerne selv, men den mulighed afhænger af at du er i nærheden af hårspænder i Haslev netshoppens adresse.\nAntal dages levering er naturligvis meget essentiel om vi har behov for ordren med det samme, og herved er det relativt fornuftigt at du kontrollerer den estimerede leveringsdato for den pågældende vare.\nEn hel del hårspænder i Haslev online selskaber tilsiger dag-til-dag fragt på flere varer, men vær vagtsom da det står og falder med at der bestilles inden et fast tidspunkt, med det formål at de med sikkerhed kan nå at få hårspænder i Haslev pakket forinden personalet tager hjem.\nNogle få internet forretninger lover levering uden betaling, men undertiden er det kun gældende hvis man shopper for et præcist beløb. Desuden må man vælge den mest prisbevidste leveringsudgave, som oftest – uanset om man bor tæt på Silkeborg, Farum eller Lemvig – vil være at få kørt din pakke til en pakkeshop.\nDet er i høj grad ukompliceret for almindelige mennesker at analysere priser på hårspænder i Haslev hos flere online virksomheder, og altså har langt de fleste shops på nettet været presset til at at nedbringe priserne på mange af deres varer – til juniorer, samt til mænd og kvinder – betydeligt, og endda nogle gange byde på portofri levering.\nTil gengæld kan det imidlertid vise sig indbringende at studere et par firmaer på nettet efter hårspænder i Haslev rabatkoder forinden du placerer ordren, så man er skudsikker på at indhente den bedste pris.\nDu skal bare ikke glemme, at i tilfælde af at en forhandler på nettet sælger hårspænder i Haslev for en pris der kan ses som ekstraordinært letkøbt, kunne det tit være et signal om en fup online forretning. Kortkøb er i hvert fald en del af en lovbestemmelse, der garanterer dig overfor svindlende internet webshops.\nGenerelt anbefaler vi kortbestillinger eller MobilePay. Som alternativ kan du drage fordel af et afdragstilbud som for eksempel ViaBill, såfremt du efterspørger at klare betalingen over en periode.\nInden nogen shopper hårspænder i Haslev hos en e-handler kunne man på en vis måde tyde netbutikkens forretningsbetingelser, dog er det normalt ikke videre interessant.\nEn nemmere løsning kunne derfor være at kontrollere om webshoppen er medlem af e-mærket, fordi det typisk er en tryghed om at internet forretningen følger dansk lovgivning, og at internet firmaet nu og da undersøges af fagmænd der forstår de gældende regler. Desuden tilbydes du lejlighed til hjælpende service, såfremt du bliver udsat for vanskeligheder i processen med din bestilling.\nYderligere er det klogt at køberen er obs på de væsentligste bestemmelser der indvirker på transaktionen, fx hvilken returpolitik på hårspænder i Haslev internet butikken bruger. På grund af dette er det i øvrigt vigtigt, at man permanent gemmer ens kvitteringsmail, så man til enhver tid vil kunne vidne om købet, uanset om man søger produkter til en pige eller dreng.\nTrustpilot genererer en lang række passelige løsninger til at kigge nærmere på mange øvrige kunders omtaler og på grund af dette er det prisværdigt, at du eftergår online firmaets hårspænder i Haslev vurderinger forinden du køber.\nFacebook forærer dig for øvrigt nogenlunde fordelagtige chancer for at få indblik i e-forhandlerens pålidelighed. Herinde møder vi faktisk e-forhandlere hvor kunder kan afgive en vurdering af købsoplevelsen, hvilket på samme måde bør udnyttes til at afveje kundernes tilfredshed.\nWebsitet er finansieret ved hjælp af reklamer. Vi arbejder tæt sammen med forskellige internet shops i Danmark hvori vi annoncerer virksomhedernes produkter, og høster godtgørelse når den bruger vi sender videre gennemfører et køb.\nOplysninger om hårspænder i Haslev og internet selskaber understøttes hele tiden, men vi kan ikke give garantier imod justeringer der potentielt er udført efter at vi sidst opdaterede de anvendte informationer.\nHårspænder i Haslev – Køb hårspænder i Haslev


Forsvarsordførere kan ikke finde farlige oplysninger i Jæger-bog | Information\nForsvarsordførere kan ikke finde farlige oplysninger i Jæger-bog\nForsvarsordførerne fra oppositionen har svært ved at pege på passager i den tidligere jægersoldat Thomas Rathsacks bog, der skulle kunne skade Danmarks sikkerhed\nJohn Dyrby Paulsen har læst hele Thomas Rathsacks bog Jæger - i krig med eliten, men selv om han har været socialdemokratisk forsvarsordfører siden november 2007, har han svært ved at forstå, hvilke dele af den omstridte bog, som Forsvarskommandoen mener kan skade Danmarks sikkerhed.\n»Jeg er ikke under min læsning stødt på et eller flere afsnit, hvor jeg har tænkt: Hold da op, det er virkelig nyt for mig,« siger Dyrby Paulsen.\nHvis han alligevel skal pege på noget, ender han efter et øjebliks betænkningstid med at sige: »Det eneste kunne måske være der, hvor forfatteren skriver om, hvordan soldaterne træner op til et topmøde. For vi skal jo snart selv have et par topmøder her i København ... Eller måske der, hvor han skriver om deres kommunikationsudstyr. Men det er altså ikke noget, jeg selv har hæftet mig ved under læsningen.«\nHeller ikke Niels Helveg Petersen (R) er faldet over farlige oplysninger: »Jeg er godt nok først begyndt at læse bogen i morges, da jeg fik Politiken, og jeg savner for så vidt militære forudsætninger. Men når det er sagt, så har jeg endnu ikke set oplysninger, som skulle være voldsomt farlige,« siger den tidligere udenrigsminister og bemærker stilfærdigt, at »jeg er slået over, at Politiken udgiver en hyldest til jægersoldaten. For det er jo det, det er: En glad soldat har skrevet en begejstret hyldest.«\nSF's Holger K. Nielsen mener nok, at læsning af bogen har fortalt ham meget, som han ikke vidste i forvejen:\n»Jeg er altså ikke enig i, at alt i bogen er kendt i forvejen. Men jeg har ikke tilstrækkelig indsigt til at vurdere, om en eller anden detalje kan afkodes og bruges af andre efterretningstjenester. Det er svært at svare på.«\nHan mener derfor, at forsvaret må konkretisere deres kritik, hvis andre skal tage stilling til det. For bare at argumentere med bogens helhedsindtryk, som forsvaret hidtil har gjort, holder ikke:\n»Det er totalt uacceptabelt, hvis forsvaret med så generel en argumentation kan stoppe en bog.«\n- Forsvaret afviser at konkretisere deres kritik, fordi de så selv ville være kilden til de farlige oplysninger?\n»Jeg kan godt se forsvarets problematik, men det burde kunne håndteres. Når forsvaret ikke gør det, så efterlader det en fornemmelse af, at de ikke står med en stærk sag,« siger Holger K. Nielsen.\nEnhedslistens Frank Aaen har læst bogens centrale afsnit, og han mener, at der kun kan være tale om det kapitel, hvor Rathsack beskriver, hvordan han sammen med nogle jægerkolleger har eskorteret agenten 'Eric' på vej til og fra hemmelige forhandlinger i Afghanistan:\n»Den mission, som må have fundet sted i 2006, mener jeg ikke, at Folketinget har hørt om,« siger Frank Aaen, der derfor har stillet spørgsmål derom til forsvarsministeren.\n- Var der ikke andet, der overraskede dig?\n»Jo, der er da en masse detaljer, f.eks. om hvordan man beskytter en udkigspost med fjernbetjente miner og den slags. Men efter otte års krig tror jeg ikke, at det er viden, der kommer bag på taleban, selv om jeg ikke var klar over det. Jo mere, man hører fra regeringens og forsvarets side, jo mere fremgår det, at det drejer sig om at sikre forsvaret et monopol på oplysninger om operationerne,« siger Frank Aaen efter i går at have deltaget i et møde i Udenrigspolitisk Nævn, hvor også statsministeren var til stede.\nHvorfor ikke vente?\nFormanden for forsvarsudvalget, H. C. Thoning (V), har slet ikke læst i bogen, da Information kontakter ham: »Men hvis der er noget, der kan skade soldaternes sikkerhed, så har jeg meget modstand mod det,« som udvalgsformanden formulerer sig.\n- Du ved bare ikke, om det er tilfældet?\n»Nej, men det er der da noget, der tyder på, med alle de udtalelser.«\nForsvarsordførerne for henholdsvis Dansk Folkeparti og Konservative har heller ikke læst bogen.\n»Politiken er ikke en avis, vi holder herude vestpå. Men for mig at se er det en samlet vurdering fra forsvarets side, at det kan være til fare for Riget og for soldaterne, så hvis forsvaret har den holdning, så bakker jeg 100 procent op. Specialstyrkerne er underlagt tavshedspligt, og det er der en grund til,« siger Ib Poulsen (DF).\n»Jeg kan af gode grunde ikke vurdere indholdet, men jeg synes, det er forkasteligt, at Politiken prøver at lege overdommer og mener, at de kan vurdere hvad Riget har bedst af. Jeg kan ikke forstå, hvorfor de ikke kunne vente på rettens afgørelse,« lyder det fra Helge Adam Møller (K).\nFrank AaenHelge Adam MøllerIb PoulsenJohn Dyrby PaulsenNiels Helveg PetersenThomas Rathsack\n17. september, 2009 - 01:40\nEr det sådan generelt, Helge Adam mener, at aviserne ikke skal trykke noget før det er blevet godkendt?\n17. september, 2009 - 05:42\nEnhver politiker med bare en smule operativ og taktisk militær forståelse kan efter læsning af oversergent Thomas Rathsacks bog ”Jæger – i krig med eliten” konkludere, at manden under ingen omstændigheder røber noget som helst følsomt eller hemmeligt omkring danske specialoperationer i Afghanistan med hensyn til kampmidler og metoder, som Taleban-krigerne ikke kender til i forvejen efter otte års krig mod specialstyrkerne fra NATO, også selvom forsvarsledelsen nu af uransagelige grunde påstår det modsatte.\nBalladen omkring udgivelsen af oversergent Thomas Rathsacks bog drejer sig formentlig udelukkende om, at forsvarsledelsen vil gøre alt for, at politikerne og almindelige danskere ikke skal vide noget som helst om den barske sandhed, at man bruger nationens militære specialstyrker, Jægerkorpset og Frømandskorpset, til at gøre det beskidte arbejde bag fronten i Afghanistan med at opspore Taleban-styrkerne og deres baser.\nDisse soldater er højt uddannede kampspecialister, og det er dem af samtlige danske styrker i Afghanistan, der virkelig sætter livet på spil hver dag, når de arbejder dybt inde i Talebans områder. Enten individuelt eller som team. Bare èt fejltrin betyder den sikre død. Ingen tvivl om at jægerne og frømændene har skudt hovederne af mange talebanere, og dræbt endnu flere ved at dirigere amerikanske og engelske fly ind til bombninger af fjendtlige objekter med deres målsøgende laserudstyr.\nUdadtil ønsker forsvarsledelsen at opretholde en illusion over for danskerne om, at vi kun har defensive og fredelige militære opgaver i Afghanistan gående ud på, at forsvare civilbefolkningen i deres landsbyer og hjælpe dem med genopbygning. Imidlertid glemmer man at fortælle danskerne, at når mørket falder på er hele bataljonen af ordinære soldater i sikkerhed på basen, mens Jægerkorpsets og Frømandskorpsets kampspecialister arbejder om natten med opsøgning og eliminering af Taleban-mål.\nPå grund af deres indsats kan langt de fleste ordinære soldater i bataljonen føle sig rimeligt sikre i hverdagens opgaver, når de arbejder ude i landsbyerne. Specialstyrkerne får i nattens løb ram på de talebanske snigskytter og sprængstofeksperter, der er skyld i de mange vejsidebomber, som indtil nu har kostet danske soldater livet og såret mange.\nDet var forsvarsledelsen selv med admiral Tim Sloth Jørgensen i spidsen, der for måneder tilbage beordrede Jægerkorpsets og Frømandskorpsets kampspecialister til Afghanistan igen på grund af flere sårede og dræbte soldater inden for kort tid, hvilket som bekendt vakte stor opstandelse blandt politikerne og befolkningen.\nOrdren var enkel for Danmarks elitesoldater:\n- Søg, find og dræb så mange Taleban-folk som muligt, så de ikke kan placere vejsidebomber om natten eller bruge snigskytter, der myrder vores soldater om dagen, når de patruljerer i landsbyerne og på vejene.\nNu vælger den samme forsvarsledelse så, at miskreditere en virkelig Afghanistan-helt som Thomas Rathsack med beskyldninger om en overtrædelse af hans tavshedspligt, blot fordi han med sin bog generelt afslører, at Danmark slet ikke optræder så defensivt i Helmand-provinsen, som man gerne vil give indtryk af over for befolkningen.\nKun derfor vil forsvarets top standse bogen.\nIkke alene ønsker forsvarsledelsen at bremse udgivelsen af hans beretning, men han skal i sandhed også ”straffes” ved at miste sit velfortjente arbejde i Hjemmeværnet efter sine år som elitekriger, fordi man har inddraget hans sikkerhedsgodkendelse. Forsvaret har brug erfarne krigsveteraner og instruktører som ham, og så bliver han bare smidt på gaden som en pose affald.\nMed sin reaktion på bogen ”Jæger – i krig med eliten” udviser forsvarsledelsen inkompetence og illoyalitet over for en af sine egne, for de ved udmærket godt, at Jægerkorpsets og Frømandskorpsets soldater gør alt det livsfarlige arbejde i Afghanistan ved at operere i fjendeland, og deres indsats beskytter som nævnt i stor udstrækning de almindelige soldater fra den udsendte bataljon.\nMåske er årsagen til den panikagtige reaktion hos Forsvarsledelsen med deres krav om fogedforbud mod bogens udgivelse, at de er under pres fra den siddende regering, der har det meget dårligt med, at danskerne nu er helt klar over, at vi også er med til det beskidte arbejde i Afghanistan sammen med udenlandske specialstyrker. Vi myrder fjenden i barske missioner om natten for at forhindre, at de ødelægger genopbygningsarbejdet om dagen, men officielt skal vi helst fremstå som en defensiv styrke.\nIkke desto mindre er der ikke noget i Thomas Rathsacks bog, der er en trussel mod rigets sikkerhed, når man tænker på de utallige bøger og tv-serier, der er forfattet om krigen i Afghanistan siden 2001. Men i den politiske korrektheds navn ”slagter” forsvarsledelsen èn af de virkelige kamphelte fra den modbydelige krig mod de religiøse terrorister fra Taleban. Udelukkende fordi bogen afslører den enkle sandhed, at vi udkæmper krigen med lige så beskidte metoder som fjenden.\nRathsack har ikke røbet noget i sin fortælling, som Taleban kan bruge til noget som helst konstruktivt. Uanset hvor mange oversættelser de får sendt ud af bogen fra deres kontakter i Danmark. Påstanden er dokumenteret med forsvarsledelsens reaktion, hvor de ikke selv vil specificere over for Rathsacks forlægger, hvad der konkret står nedfældet i hans bog, der skulle være en trussel for rigets sikkerhed i almindelighed og Afghanistan-soldaternes sikkerhed i særdeleshed.\nLandets forsvarschef og forsvarsminister hylder dagligt soldaterne højt, når de skal begraves i Danmark. Men de vender deres egne specialstyrker ryggen i samme øjeblik det kommer frem i offentligheden, at de bruges til barske offensive blodige opgaver med brutal nedkæmpelse af Taleban i felten, og man vælger at knuse en tidligere oversergent i Jægerkorpset, der om nogen virkelig har ydet et personligt offer for sit land.\nForsvarsledelsen er gået fuldstændig i spåner over en harmløs bog, der blot fortæller om krigens side fra en de barske feltoperatører, mens de gang på gang lader journalist Rasmus Tandholdt fra TV 2 besøge hærbataljonen i Helmand-provinsen, og herfra bringe løbende reportager og dokumentarprogrammer om soldaternes missioner.\nTV 2 fortæller om hverdagens arbejdsrytmer, og der bringes fine tv-interviews med en "tapper" forsvarsminister, der lader sig udspørge under et bord i forbindelse med et raketangreb på basen. Er det ikke farligt af hensyn til soldaternes og rigets sikkerhed, hvis nu Taleban får sendt disse tv-billeder ud fra deres venner i Danmark, så de kan nærstudere dagligdagens adfærdsmønster på bataljonsbasen i Helmand-provinsen?\nMan kan derfor undre sig over, hvor forsvarsminister Søren Gade befinder sig henne politisk og følelsesmæssigt i denne sag. Han rejser i tide og utide ud til basen i Helmand-provinsen for at vise sin loyalitet og støtte til soldaterne. Gade understreger gang på gang, at han er deres mand, og han er trofast gæst ved hver eneste begravelse af en dansk soldat.\nMen hvor er loyaliteten for specialstyrkernes folk?\nDe kommende dage skal vise om forsvarsledelsen handler efter direkte ordre fra regeringen med forsvarsminister Søren Gade i spidsen. I så fald optræder forsvarschef Tim Sloth Jørgensen blot politisk korrekt som hans forgænger general Jesper Helsø, da han i 2004 accepterede Søren Gades utidige indblanding i kommandostrukturen på grund af en artikel i Ekstra Bladet om påstået tortur mod irakiske fanger i Irak.\nHer suspenderede den nytiltrådte forsvarsminister efterretningsofficer Annemette Hommel og basechefen i Irak hen over hovedet på Hærens Operative Kommando. Oven i købet før rapporten om påstået tortur havde nået auditørkorpsets bord, og forsvarschefen protesterede ikke engang over sin politiske chefs tilbagetrækning i utide af hans udsendte soldater.\nAnnemette Hommel blev frikendt i Landsretten.\nEn tabt retssag mod den tidligere jægersoldat vil koste forsvaret en masse goodwill på grund af forsvarsledelsen hysteriske dobbeltmoral, og Søren Gade vil miste al sin troværdighed som Afghanistan-soldaternes mand, uanset hvor mange gange han så ellers i fremtiden besøger dem for at udtrykke sin personlige opbakning til deres indsats.\nUnder alle omstændigheder må den logiske konklusion på balladen med oversergent Thomas Rathsacks bog være, at det må være slut fremover med, at dansk tv og aviser nogensinde mere kan bringe reportager fra Danmarks base i Helmand-provinsen, fordi beretningerne om soldaternes livsmønster på basen jo kan sendes ud til Taleban-styrkerne fra deres venner i Danmark, og derved får de kendskab til danskernes adfærdsmønster på eget baseområde.\nDet her kan forsvarsledelsen ikke være bekendt.\n17. september, 2009 - 06:34\nJeg spekulere på hvordan de nævnte politikere der IKKE har læst bogen så skrpsikkert kan afgøre at der er farlige ting i den, når politikere, også forsvarsordfører der har læst bogen intet problematisk finder i den?\n17. september, 2009 - 08:18\nDet er tilgengæld ikke så nyt at en DF politiker melder klart ud at han kun læser aviser der støtter hans holdninger - måske er det samme devise der går igen i forhold til boglæsning - "hvorfor læse en bog, når man nu allerede har besluttet hvad man skal mene om den?"\n- og så kan jeg i øvrigt kun være enig med Stig, konsekvenserne af at bare truslen om en retssag skulle kunne stoppe avisartikler synes ret omfattende!\n17. september, 2009 - 08:29\n."Forsvarsordførere kan ikke finde farlige oplysninger i Jæger-bog"\nMåske skulle man udskrive en konkurrence blandt Politikens læsere om, hvem der kan finde de farlige oplysninger?\n17. september, 2009 - 08:37\nOle Brockdorffs ovenstående kommentar er fremragende og indsigtsfuld, og fortjener ros. Således tak og ros herfra.\n17. september, 2009 - 10:16\nLigeledes herfra skal der lyde et tak til Ole Brockdorffs glimrende indlæg\n17. september, 2009 - 10:38\nKanon indlæg fra Ole Brockdorff, du fik virkelig sat tingene i perspektiv.


V efterlyser bedre vilkår for slagterier - FINANS\nV efterlyser bedre vilkår for slagterier\nSamråd om Danish Crown er udskudt i Folketinget på grund af situationen på Bornholm. Men Venstre melder allerede nu, at der skal mere på bordet end Vækstplan for Fødevarer, hvis Danish Crown skal vokse i Danmark.\n02.06.2014 kl. 14:01\nDe højaktuelle forhandlinger om overlevelse for slagteriet på Bornhom udskyder nu et politisk samråd om kødkoncernen Danish Crowns situation og vilkår i Danmark.\nUdvalget for Fødevarer, Landbrug og Fiskeri har således droppet formiddagens samråd om Danish Crown, oplyser fødevareordfører i Venstre Erling Bonnesen til FødevareWatch. Samrådsspørgsmålet er stillet efter ønske fra netop Erling Bonnesen (V) og Jacob Jensen (V).\n”Samrådet er udskudt. Det var ikke målrettet på Bornholm, men vi kan se, at de har forhandlingerne i dag, og så synes vi, at det var lidt på tværs af det hele,” siger han og tilføjer, at samrådet blot er udskudt.\nIfølge V-ordføreren ønsker udvalget en debat med fødevareminister Dan Jørgensen (S) om rammevilkårene for at producere svin i Danmark og Danish Crowns udmelding om, at koncernens vækst vil ske i udlandet, som verden ser ud i dag.\n”Danish Crown har sagt, at de gerne vil vækste, men de har temmelig svært ved at se, at det kan blive i Danmark, fordi man ikke har rammevilkårene til det. Man ser jo, at mange smågrise køres til udlandet, fordi det ikke kan betale sig at investere i nye slagtesvin-stalde i Danmark. Det vil vi gerne have en debat med fødevareministeren om."\nDer er jo vedtaget hensigtserklæring om Vækstplan for Fødevarer – men der mangler vel konkrete lovgivning?\n”Ja, det er lige præcist det. Vi er også med i fødevarevækst-aftalen, hvor der er hensigtserklæringer og målsætninger. Det er en aftale, som vi står ved, og som der skal føles op på. Men det er få, få små skridt i den rigtige retning, og der skal mere til. Der skal mere fokus på rammevilkår, altså de politiske omkostninger. Og det er jo afgifter, bl.a. på energi.”\nDI forhandler på vegne af Danish Crown netop nu med Fødevareforbundet NNF om det bornholmske slagteris overlevelse, men ingen af parterne ønsker at kommentere, hvad der er af nyt i forhandlingerne. På spørgsmål om, hvorvidt det har udviklet sig til en politisk sag, svarer Erling Bonnesen:\n”Nej, det er det ikke set fra vores synspunkt. I Venstre blander vi os ikke i lønforhold og de konkrete forhandlinger.”


Jeg er forfatter og leder af forfatterlinjen på Dansk Talentakademi, mor til fem og gift på 20. år. Flyttede til Herning august 2011.\nJeg er uddannet cand.oecon. og arbejdede i mange år som økonom og leder i erhvervslivet. Hvad ingen vidste var, at jeg havde en hemmelig drøm om at blive skønlitterær forfatter, og derfor skrev jeg, når jeg var på barselsorlov. Da jeg ventede familiens femte barn, sagde min mand for sjov: at nu måtte jeg finde andre måder at få skrivetid på! Under denne barsel blev jeg kontaktet af en såkaldt ”whistleblower”, der trængte til at lette sit hjerte på grund af sin viden om storstilet hvidvask i en international tysk koncern.\nMen hvad stiller man op med en så farlig viden? Jeg valgte at formidle min viden i romanform, hvor det ikke er muligt at skelne mellem fiktion og fakta, og romanen ”Magtværk” blev samme år kåret som en af de sidste 25 års bedste danske romaner.\nNu er jeg på spil igen med thriller-serien om de syv dødssynder, hvor hver roman har en dødssynd som omdrejningspunkt. ”Set fra himlen” foregår i kunstmiljøet, og plottet bygger på en historie, som jeg opsnusede i de to år, jeg arbejdede i et kunstnerkollektiv. Bogen er solgt til filmselskabet Zentropa er lige nu på bestsellerlisten i Tyskland.\nI efterfølgeren, ”Den gule plet”, bygger plottet på dødssynden misundelse og er en historie fra højskolemiljøet, som jeg kender indgående fra den gang, jeg selv var højskoleforstander. For øjeblikket skriver jeg på romanen ”Det brænder stadig”, som tager afsæt i en skibsbrand og 60.000 dokumenter. Romanen har gerrighed som omdrejningspunkt, og igen er jeg blevet kontaktet af et vidne med en helt særlig indsigt og fortælling. Romanen forventes at udkomme i 2012.\nEfter midt spor-skifte i 2001 er jeg i dag skønlitterær forfatter og leder af forfatterlinjen på Dansk Talentakademi.\nSe mere på www.lenerikke.dk\nog på http://midtiaraes.wordpress.com/\nSeneste blogposter af Lene Rikke Bresson\n04-03-2013Lene Rikke Bresson, Herning"Hvad Henrik Dahl ikke ved om Herning"\nJeg kører op og ned. Ned og op i en elevator med udsigt. Efter tre ture kikker den ældre herre på fjerde lidt nysgerrigt efter, hvad jeg har gang i. Egentlig skulle jeg besøge Troels på ottende, men jeg må ha' en ek... 2\n07-01-2013Lene Rikke Bresson, Herning"Ku' et skoleskyderi ske i Herning?"\n14. december 2012 skete det igen på Sandy Hook Elementary School i Newtown, hvor 20 børn og seks voksne mistede livet. Men det er sket før. Newtown massakre er nr. 153. og vidner om et fænomen, der breder sig.\nDet skete også... 0\n19-11-2012Lene Rikke Bresson, HerningTa´ tråden op Hvad skal vi bruge november til?\nMørket har sænket sig over byen, landet og kloden. Denne søndag i november er som sangen "Mørk er november", for krigen er brudt ud i... 3\n14-10-2012Lene Rikke Bresson, HerningKvinde kend din værdi\nJeg ser dem alle steder.\nPå stationen, på biblioteket, på konferencer, til ledermødet, i fondsbestyrelsen, til Kvindeløbet FORMAT og ikke mindst på indkøb. Det er kvinderne, der er nøglen til ... 3\n08-09-2012Lene Rikke Bresson, HerningFælles-pisning\nJeg kører ofte på hovedvej 18 mellem Herning og Holstebro. Min tid er delt mellem Herning og Holstebro, fordi jeg bor og har skriveværksted i Herning og arbejder som leder af den tre-årige forfatterlinje på Dansk Talentakademi... 2\n07-08-2012Lene Rikke Bresson, HerningHvorfor vælge at bo i Herning?\nJeg er flyttet til Herning.\nHar fået titlen "Tilflytter" og tænker over, hvor længe jeg har den titel? Det kunne være, at man ligesom ved bryllupsdage kunne få en betegnelse for hvert år, man blev boende? I så fald... Seneste opråb af Lene Rikke Bresson\nDet gamle ferie-år er ved at rinde ud. Fik du brugt din 6. ferieuge? Lige nu debatteres der samfundsreformer i Danmark og i Europa. Vi har ikke(uanset hvad vi politisk parti vi tilh&o... 2\nJeg vil ikke kæmpe som kriger for noget, der står bøjet i neon i FNs menneskerrettigheder fra 1948. Til gengæld vil jeg gerne arbejde for, at de gæ... Dagens-blogChr. Østergaard Jensen17-04-20130Kancellisprog Anede ikke en pind om betydning og problematik for kancellisprog, forinden jeg for en tid siden til lokal sprøjten, indgav et generalforsamlings beretning og fik herfra bemærkningen, at referatet var skreven i et meget kancelliagtigt sprog som ... Mariann Sun Engelbrecht Lysholm11-01-2013


Håndbrygforum • Vis emne - Cornelius kegs med Pin-lock\nCornelius kegs med Pin-lock\naf pipefiter » 20. dec 2011, 22:33\nHej jeg har lige købt Cornelius kegs med Pin-lock hvordan kommer fra den 8 mm slage og op i minetaphanerhvor der er ½" gevind på\ner der en som kan hjælpe mig\nmvh Flemming Søe\nTilmeldt: 8. aug 2010, 22:55\nRe: Cornelius kegs med Pin-lock\naf Truntebryg » 21. dec 2011, 07:25\nDu skal feks bruge den grå dims helt til venstre på billedet:\nJeg er dog sikker på at det IKKE er ½". Jeg har købt mine hos Maltbazaren.\nPS - hvor har du fået fat i Pinlock ???\naf dosser » 21. dec 2011, 07:34\nVi kan lige kigge nærmere på min sammenkobling den bruger også to forskellige størrelser, du skal have en mindre slange (bremseslange) imellem på ca. 50cm (det variere nok fra de forskellige haner) eller en med justering i hanen, ellers skummer det for meget. Lynkoblinger til slanger findes der masse af med forskellige udgange bl.a. John Guest koblinger.\nBrygges i det gamle bageri og nydes i "BAGERIET" i Øster Højst.\nDet er opbygget på fuldstændigt egoistiske tanker, kun med øje for personlig nydelse\nTilmeldt: 10. nov 2010, 12:46\naf pipefiter » 21. dec 2011, 20:10\nJeg købte dem sammen med nogle fade igår. mvh Flemming Søe\naf jakobø » 24. jan 2012, 11:38\nmine er monteren med en stump co2 slange hvor bremseslangen passer perfekt inden i. så bare lige et par spændebånd på og du er kørende. jeg tror der er 10 cm co2 slange på i hver ende. men husk at få sat dine spændebånd ordentligt.\nTilmeldt: 2. sep 2006, 09:43\naf Runenaldo » 24. jan 2012, 11:52\nBruger Hård ølslange, 3/8" og en John Guest 3/8" til 1/2" indv. rørgevind så skulle den være i vinkel :-)\nEr dog lidt i tvivl om studsen på mine cornelius NC koblinger er 7 eller 8mm, men mon ikke det kan løses med lidt opblødning i kogende vand inden de monteres?\naf Truntebryg » 24. jan 2012, 13:10\nAlle min 6 haner har 5/8" så jeg tror stadig ikke det er ½" ;-) Meeen jeg kan jo tage fejl.\nMen mon ikke Flemming har fået det op at køre.... ?\naf Runenaldo » 24. jan 2012, 13:25\nTruntebryg skrev: Alle min 6 haner har 5/8" så jeg tror stadig ikke det er ½" ;-) Meeen jeg kan jo tage fejl.\nNu du siger det, så er det da også 5/8" på min hane.. Må være fordi alle mine andre fittings er 1/2" jeg syntes det lød som en rimelig str. :-)\nbut not to worry så kan der også skaffes 3/8"-5/8" indv. rørgevind.\naf pipefiter » 24. jan 2012, 18:41\nJo i kan tro at det kører, jeg har nuppet vores 3 år gammel køleskab pga nyt køkke så blev det skiftet ud med et integreret, så skynte jeg at bore huller i til 4 haner og co2 slange Konen var ikke vidste det ikke. men som bekendt er det jo nemmer at få tilgivelse som at få lov :) så nu har jeg et skab med 4 fade hvor de 2 er med staut og venter på at der er Ølfestival i valby.\nDet bliver jeg bare glad\nCornelius kegs gevind studse\naf Ulrik Je » 25. mar 2020, 20:57\nHvad er gevind type og størrelse på studsene på en Cornelius keg. Jeg har købt "han" koblinger for at kunne skylle med vand fra taphane på tappelinje, men har ikke lige fundet gevind størrelsen. Troede det var 3/8".\nTilmeldt: 6. mar 2020, 20:59\nRe: Cornelius kegs gevind studse\naf Vestv » 26. mar 2020, 06:40\nUlrik Je skrev: hej vennner.\nDet er normalt 1/4" FFL eller 7/16 UNF gevind hvis der er tale om balllock koblinger.\nJohn guest har end std fitting der kan lave om til 3/8 hård slange